system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre George Pruteanu?
assistant
George-Mihail Pruteanu () a fost un politician și filolog român.

Biografie 
Pruteanu s-a născut la 15 decembrie 1947 la București. Tatăl său, Paul Pruteanu (născut Pincu Solomonovici, 1908–1966), a fost un medic și profesor universitar evreu din Bârlad, cu preocupări în organizarea sistemului sanitar și în istoria medicinei din Moldova. Mama lui, Sofia Pruteanu, a fost funcționară. George Pruteanu a studiat literatura la universitățile din Iași și București, obținând ulterior titlul de doctor în filosofie.

Activitate profesională 
Începând cu anul 1972 el a scris articole și eseuri pentru diverse reviste literare, ca de exemplu Convorbiri literare, Cronica, România literară, Contemporanul. După Revoluția din anul 1989 a continuat să lucreze ca jurnalist și critic literar pentru reviste și ziare ca Expres, Evenimentul Zilei, Dilema. Între 1995 și 1999 el a fost realizatorul unui program zilnic de televiziune de cinci minute despre folosirea corectă a limbii române, Doar o vorbă „săț-i” mai spun, care a fost prezentat mai întâi la Tele 7 ABC (1995), apoi la Pro TV (1995-1996), iar ulterior, cu denumirea Doar o vorbă săț-i mai spun, la TVR1 (1997-1999 și din nou în 2006). Rubrică de cronică literară în Dilema. Rubrica „Veto” (publicistică pe teme cultural-politice) în Curentul.

Pruteanu a criticat industria mediatică de divertisment din România, în special referitor la programele de calitate scăzută și la manele, pe care el le-a numit „un gunoi”.

Activitate politică 
În 1996 a fost ales ca senator de Constanța al Partidului Național Țărănesc Creștin Democrat în Senatul României. A demisionat din PNȚCD în 1998 și devenit senator neafiliat. În legislatura 1996-2000, George Pruteanu a fost membru în grupurile parlamentare de prietenie cu Republica Franceză-Senat și Republica Polonă.

Pruteanu a introdus un proiect de lege în 1997, devenit cunoscut ca „Legea Pruteanu”, care cerea ca toate textele publice (inclusiv reclamele) în limbi străine să conțină și traducerea în română. Legea a fost promulgată de președintele Ion Iliescu și adoptată de parlament în 2004 într-o variantă modificată, care nu conține sancțiunile prevăzute în proiectul inițial (Legea 500/2004).

În 2000 a fost ales din nou, de această dată în Bistrița-Năsăud ca membru al Partidului Social Democrat. În 2003 a demisionat din PSD și s-a alăturat Partidului România Mare, candidând pentru Senat din partea Sucevei. În legislatura 2000-2004, George Pruteanu a fost membru în grupurile parlamentare de prietenie cu UNESCO și Regatul Belgiei. George Pruteanu a înregistrat 64 de luări de cuvânt în 50 de ședințe parlamentare. George Pruteanu a fost membru în comisia pentru cultură, artă și mijloace de informare în masă și în comisia pentru învățământ, știință, tineret și sport.

Moarte 
George Pruteanu a decedat la 27 martie 2008 la București în urma unui infarct miocardic și a fost înmormântat în cimitirul Bellu.

Lucrări 
Este autorul a cinci cărți și traducător:
 Petru Dumitriu: Pactul cu diavolul  (1995)
 Partidul și partida – atitudini politice  (2000) 
 Cronica unei mari dezamăgiri – O istorie mediatică  (2000) 
 Feldeința călinesciană – studiu monografic  (2001); 
 Elemente esențiale de tehnică mediatică (2002) 
 Traducerea Divinei Comedii a lui Dante în limba română.

Note

Legături externe 

S-a stins avocatul limbii române, 28 martie 2008, Mara Raducanu, Jurnalul Național
 Jurnal secret: Mi-e dor de George Pruteanu | Alex Ștefănescu, 17 februarie 2013, Adevărul

Nașteri în 1947
Decese în 2008
Absolvenți ai Universității din București
Gramaticieni români
Jurnaliști români
Membri PNȚCD
Membri ai Partidului Social Democrat
Membri ai Partidului România Mare
Senatori români 1996-2000
Senatori români 2000-2004
Politicieni români din secolul al XX-lea
Politicieni români din secolul al XXI-lea
Înmormântări în Cimitirul Bellu
Decese prin atac de cord
Traducători români
Bucureșteni
Evrei români